Suchý kasel
Dobrý deň,

chcem Vás poprosiť o vysvetlenie rozdielu medzi kvapkami Tussin,Ditustat Neo,Pneumolysin,keď dobre rozumiem,že všetky slúžia na tlmenie suchého kašľa.Ďakujem.
Dobrý deň
Ďakujeme za Vašu otázku
Lieky Tussin, Ditustat Neo a Pleumolysin sú určené na liečbu suchého, dráždivého a ťažko utíšiteľného kašľa rôzneho pôvodu. Liek Pleumolysin sa používa aj pri zápaloch hltanu, hrtanu, priedušnice a pri akútnych a chronických zápaloch priedušiek. Každý z týchto uvedených liekov obsahuje inú účinnú látku. Kombinácia uvedených liekov sa neodporúča. Na liečbu suchého a dráždivého kašľa je možné užívanie iba jedného z uvedených liekov. V prípade nedostatočného účinku je potrebné liečbu konzultovať s lekárom.
Liek Tussin obsahuje účinnú látku butamirát. Na rozdiel od liekov obsahujúcich kodeín, nespôsobuje útlm dychového centra a nevyvoláva návyk pri dlhodobom užívaní. Liek môžu užívať dospelí, dospievajúci a deti od 2 mesiacov.
Liek Ditustat Neo obsahuje liečivo levodropropizín. Používa sa u dospelých, dospievajúcich a detí vo veku 2 rokov a starších.
Liek Pleumolysin obsahuje liečivá rastlinného pôvodu, ktoré uvoľňujú sekrét z dýchacích ciest a kodeín, ktorý tlmí dráždenie na kašeľ. Liek môžu užívať dospelí, dospievajúci a deti od 12 rokov.
Prajem pekný zvyšok dňa
S pozdravom, PharmDr. Lucia Kubáňová